ອິນໂດເນເຊຍ ແຈ້ງໃຫ້ ນັກໂທດຕ່າງດ້າວ 7 ຄົນ ຊາບ ກ່ອນປະຫານຊີວິດ 3 ມື້
ທ່ານ Ban Ki-moon ຂໍ​ຮ້ອງອິນ​ໂດ​ເນເຊຍ ແລະ ປະທານາທິບໍດີ Joko Widodo ​ ໃຫ້​ພິຈາລະນາ​ງົດ ການ​ລົງ​ໂທດ ​ປະຫານ​ຊີວິດ​ໄວ້ ຊົ່ວຄາວ​.
ໃນວັນເສົາວານນີ້ ອິນໂດເນເຊຍ ໄດ້ແຈ້ງໃຫ້ ນັກໂທດຄ້າຢາ ເສບຕິດ ຊາວຕ່າງດ້າວ ທີ່ລໍຖ້າປະຫານຊີວິດ ຢ່າງໜ້ອຍ 7 ຄົນ ຊາບຢ່າງເປັນທາງການວ່າ ພວກເຂົາເຈົ້າຈະຖືກລົງໂທດປະຫານ ຊີວິດ ຊຶ່ງໄດ້ກະຕຸ້ນໃຫ້ມີການຮ້ອງຂໍຊີວິດ ຂອງພວກເຂົາເຈົ້າໄວ້ ໂດຍທັນທີ ຈາກຫົວໜ້າອົງການສະຫະປະຊາຊາດ ທະນາຍຄວາມຂອງນັກໂທດຊາວຕ່າງປະເທດຄົນນຶ່ງ ກ່າວວ່າ ພວກຕົນໄດ້ຮັບໜັງສືແຈ້ງການ ປະຫານຊີວິດ ລ່ວງໜ້າ 72 ຊົ່ວໂມງ ຕາມທີ່ ກຳນົດໃຫ້ ໂດຍກົດໝາຍອິນໂດເນເຊຍ ມີພວກນັກໂທດຄ້າຢາເສບຕິດ 10 ຄົນ ໃນນັ້ນແມ່ນມີ ຊາວ ຕ່າງປະເທດ 9 ຄົນ ແລະ ຄົນອິນໂດເນເຊຍຜູ້ນຶ່ງ ນັກໂທດສັນຊາດຝຣັ່ງຜູ້ນຶ່ງ ໄດ້ຮັບການບັນເທົາໂທດ ປະຫານຊີວິດ ຊົ່ວຄາວ ຫຼັງຈາກທີ່ Paris ໄດ້ເພີ້ມທະວີການກົດດັນຕໍ່ Jakarta ເລຂາທິການໃຫຍ່ ອົງການສະຫະປະຊາຊາດ ທ່ານ Ban Ki-moon ຂໍຮ້ອງອິນໂດເນເຊຍ ໃຫ້   ແລະ ຮຽກຮ້ອງເຖິງປະທານາທິບໍດີ Joko Widodo ໃຫ້ພິຈາລະນາງົດ ການລົງໂທດປະຫານຊີວິດໄວ້ຊົ່ວຄາວ ລວມຢູ່ໃນບັນດາຜູ້ກະທຳຄວາມຜິດຖານຄ້າຢາເສບຕິດ ແມ່ນມີຊາວ ອອສເຕຣເລຍ ບຣາຊີລ ຝຣັ່ງ ແລະ ໄນຈີເຣຍ ການເອົາທ່າທີ ແບບແຂງກະດ້າງ ຂອງອິນໂດເນເຊຍ ກ່ຽວກັບໂທດປະຫານຊີວິດ ທີ່ບັງຄັບໂດຍກົດໝາຍ ສຳຫລັບພວກຄ້າຢາເສບຕິດນັ້ນ ໄດ້ເຮັດໃຫ້ສາຍສຳພັນ ກັບບັນດາປະເທດເຫຼົ່ານັ້ນ ເຄັ່ງຕຶງ